| Medaljeoversikt |
| --- |
| Konkurrerte for Sveits’ flagg Sveits |
| Friidrett: |
| Friidrett Lag-EM i friidrett (First League) |
| Bronse | Berlin 2018 |  200 m |
| Friidrett Lag-EM i friidrett (First League) |
| Gull | Vasa 2017 |  4x100 m |
| Gull | Vasa 2017 |  4x400 m |
| Sølv | Vasa 2017 |  200 m |
| Gull | Izmir 2011 |  4x100 m |
| Friidrett Lag-EM i friidrett (Second League) |
| Gull | Riga 2014 |  4x100 m |
| Gull | Riga 2014 |  200 m |
| Gull | Beograd 2010 |  4x100 m |

**Alex Wilson** (født 19. september 1990 i Kingston på Jamaica) er en jamaicanskfødt sveitsisk friidrettsutøver, som konkurrerer i sprintløp. Han har flere nasjonale titler i Sveits, og har individuelt bronse på 200 meter fra EM 2018 som fremste internasjonale meritt.

Idrettskarriere
---------------

### 2010

Wilson deltok i EM i friidrett 2010, men kom sist i sitt innledningsheat på 200 meter, og gikk ikke videre til semifinalen. Sveits deltok i Second League under Lag-EM i friidrett 2010, og vant der 4 x 100 meter stafett. Han løp også 200 meter, der han kom på sjetteplass.

### 2011

Sveits rykket opp til First League ved Lag-EM i friidrett 2011, og vant igjen 4 x 100 meter stafett, med Wilson på laget, og han fikk sjuende beste tid på 200 meter, der han løp på 20,88. I U23-EM i friidrett 2011 løp han på 20,68 i semifinalen på 200 meter, men løp på 21,07 i finalen og endte på sjuendeplass.

I VM i friidrett 2011 ble han slått ut i innledningsheatet på 200 meter, med 45. beste tid, og Sveits deltok på 4 x 100 meter stafett, men fullførte ikke innledningsheatet. 

### 2012

Han deltok på 200 meter i EM i friidrett 2012, og fikk åttende beste tid i semifinalene, men ble ikke blant de åtte som gikk til finalen. Sveits kom her på femteplass på 4 x 100 meter stafett. Under sommer-OL 2012 deltok han på 200 meter, og løp på 20,57 i innledningsheatet, men ble slått ut i semifinalen der han løp på 20,85.

I Weltklasse i august kom han på sjuendeplass på 200 meter.

### 2013

Wilson deltok på 200 meter i VM i friidrett 2013 i Moskva. Der løp han på 21,11 i innledningsheatet, som var 37. beste tid, og gikk ikke videre til semifinalene.

### 2014

Sveits deltok i Second Leauge i Lag-EM i friidrett 2014, og Wilson fikk der gull på både 200 meter individuelt og på 4 x 100 meter stafett. I EM i friidrett 2014 ble han slått ut i semifinalen på 200 meter, med 13. beste tid, og Sveits kom på fjerdeplass på 4 x 100 meter stafett, mindre enn et tidels sekund unna bronsen. I Athletissima-stevnet kom han på åttendeplass på 200 meter.

### 2015

Sveits deltok i IAAF World Relays 2015, men fullførte ikke 4 x 100 meter stafett, der Wilson deltok. Wilson deltok også i Lag-EM i friidrett 2015, der Sveits deltok i First League. Wilson kom der på femteplass på 100 meter og niendeplass på 200 meter.

### 2016

Wilson ble slått ut i semifinalen på 100 meter under EM i friidrett 2016, men nådde finalen på 200 meter, der han kom på sjuendeplass. Sveits kom også på sjuendeplass på 4 x 100 meter stafett. 

### 2017

I Diamond League-stevnet Bauhaus-Galan kom han på sjuendeplass på 100 meter. Sveits deltok i Second League i Lag-EM i friidrett 2017. Wilson kom der på andreplass på 200 meter, bak Ramil Guliyev fra Tyrkia. Sveits vant begge stafettene, både 4 x 100 meter og 4 x 400 meter, med Wilson på begge distansene. 

Han representerte Sveits under VM i friidrett 2017, men ble slått ut i semifinalen på 100 meter.

### 2019

Han deltok på 100 meter under VM i friidrett 2019 der han ble slått ut i forsøksheatene.

Referanser
----------

1. ↑   World Athletics Database, World Athletics utøver-ID 241727[Hentet fra Wikidata]
2. ↑  All-Athletics - *Alex Wilson* Arkivert 16. september 2014 hos Wayback Machine. besøkt 6. august 2017.
3. 1 2 3  LesSports.info - *Athlétisme - Alex Wilson*, besøkt 6. august 2017.
4. ↑  European Athletics - *European Athletics Team Championships Second League - Belgrad 2010*, besøkt 6. august 2017.
5. ↑  European Athletics - *European Athletics Team Championships First League - Izmir 2011*, besøkt 6. august 2017.
6. ↑  - *European Athletics U23 Championships - Ostrava 2011*, besøkt 6. august 2017.
7. ↑  European Athletics - *European Athletics Championships - Helsinki 2012*, besøkt 6. august 2017.
8. ↑  IOC - *London 2012 - 200m Men* , besøkt 6. august 2017.
9. ↑  IAAF - *200 Metres Men - Round 1*, besøkt 6. august 2017.
10. ↑  European Athletics - *European AthleticsTeam Championships Second League - Riga 2014*, besøkt 6. august 2017.
11. ↑  - *European AthleticsTeam Championships First League - Heraklion 2015*, besøkt 6. august 2017.
12. ↑  «100 Metres Men − Heats − Summary» (PDF). *IAAF*. Besøkt 27. september 2019.

Eksterne lenker
---------------

* (en) Alex Wilson – Olympics.com Rediger på Wikidata

* (en) Alex Wilson – Olympic.org Rediger på Wikidata

* (en) Alex Wilson – Olympedia Rediger på Wikidata

* (en) Alex Wilson – Sports-Reference (OL-resultater – arkivert) Rediger på Wikidata

* (en) Alex Wilson – World Athletics Rediger på Wikidata
* (en) Profil hos AllAthletics.com Arkivert 16. september 2014 hos Wayback Machine.
* Website Alex Wilson Arkivert 20. november 2020 hos Wayback Machine.